
36 DR 31.10.2011 

 
Tuan Mohd. Firdaus bin Jaafar [Jerai]: Yang Berhormat Menteri. 

Timbalan Yang di-Pertua [Datuk Ronald Kiandee]: Yang Berhormat 
Menteri, Yang Berhormat Jerai bangun Yang Berhormat Menteri. 

Tuan Mohd. Firdaus bin Jaafar [Jerai]: Terima kasih Tuan Yang di-Pertua 
dan terima kasih Yang Berhormat Menteri. Salah satu isu yang berkaitan dengan 
PTPTN ini. Seorang pelajar yang tahun akhir ataupun satu subjek lagi kemudian dia 
accident. Dia cutilah. Kemudian setelah maknanya dia sempat mengambil satu paper 
itu kemudian dia di charged oleh PTPTN satu penggal. Sepatutnya bukan satu 
semester. Satu subjek sahaja. Akan tetapi, apabila dia hadiri untuk selesaikan subjek 
itu, apa yang dia dapat adalah PTPTN charged satu semester RM11,000 kepada dia. 
Jadi agak bebananlah kepada pelajar ini. Minta pohon jawapan Yang Berhormat 
Menteri.  

Dato’ Seri Mohamed Khaled bin Nordin: Terima kasih Yang Berhormat 
Jerai. Kita tahu kes-kes sebegini merupakan pengecualian kepada kebanyakan kes 
yang dihadapi oleh PTPTN dan dalam banyak perkara kementerian telah menekankan 
kepada pihak PTPTN supaya dapat menimbangkan sesuatu perkara dengan memberi 
perhatian kepada isu-isu yang terdapat di perkara itu supaya lebih bertimbang rasa, 
lebih berperikemanusiaan dan sebagainya. Berasaskan kepada apa Yang Berhormat 
cakapkan itu sebenarnya tidak ada masalah untuk dikemukakan dan untuk 
dipertimbangkan dengan sebaik mungkin. Mungkin yang terakhir... 

Timbalan Yang di-Pertua [Datuk Ronald Kiandee]: Ya.  

Dato’ Seri Mohamed Khaled bin Nordin: Sebab saya banyak lagi.  

Timbalan Yang di-Pertua [Datuk Ronald Kiandee]: Yang Berhormat Indera 
Mahkota. 

 Tuan Azan Ismail [Indera Mahkota]: Terima kasih Tuan Yang di-Pertua. 
Saya cuma hendak mendapatkan pengesahan daripada pihak Yang Berhormat 
Menteri. Kita diberitahu bahawa berkenaan dengan PTPTN, kita diberitahu berkenaan 
dengan kelulusan untuk potongan untuk pembayaran PTPTN ini telah pun diberi kuasa 
atau diminta kerjasama daripada Lembaga Hasil Dalam Negeri dan perkara itu telah 
dibawa. Cuma saya hendak kepastian adakah pembentangan untuk memasukkan 
perkara itu telah dipersetujui oleh Dewan ini oleh kerana isu berkenaan dengan kuasa 
untuk memotong ataupun pengutipan melalui Lembaga Hasil Dalam Negeri 
memerlukan pindaan dalam Dewan. 

Saya hendak pengesahan sama ada telah pun diluluskan oleh Dewan ataupun 
tidak oleh kerana banyak rungutan yang mengatakan kebimbangan dan pihak Lembaga 
Hasil Dalam Negeri telah pun menjalankan proses ini. Kita bimbang adanya kata 
rungutan daripada para pelajar terutama yang masih belum mempunyai pekerjaan 
untuk membolehkan mereka ini dikenakan peraturan ini. Saya hendak minta penjelasan 
setakat ini. Terima kasih.  

Dato’ Seri Mohamed Khaled bin Nordin: Terima kasih Yang Berhormat 
Indera Mahkota. Buat ketika ini memang ada pemotongan dilakukan oleh Lembaga 
Hasil Dalam Negeri tetapi ia berasaskan kepada persetujuan peminjam. Peminjam 
bersetuju supaya dipotong daripada gajinya dan kalau Yang Berhormat mengikuti 
kenyataan saya mengenai perkara ini, saya telah nyatakan bahawa kalau pun kita 
lakukan kaedah kutipan balik melalui pemotongan gaji oleh Lembaga Hasil Dalam 
Negeri ia hanya boleh bermula dalam tahun 2013. Dia hanya boleh bermula kerana ia 
terpakai kepada pelajar pengambilan tahun 2010 dan 2011. 

Dia tidak boleh dikenakan kepada yang lain kerana mesti ada persetujuan dan 
sudah tentulah kalau ianya menjadi kenyataan kita perlu bawa untuk dipinda ke sini. 
Jadi buat ketika ini, ini satu cadangan yang memang belum terlaksana kerana memang 
Lembaga Hasil Dalam Negeri tidak boleh lakukan itu melainkan yang berlaku sekarang 
hasil daripada persetujuan pihak peminjam. 

Tuan Azan Ismail [Indera Mahkota]: Terima kasih. Saya tidak bermaksud 
untuk berdialog tetapi cuma hendak merujuk kepada kenyataan yang dibuat oleh 
Pengerusi PTPTN di mana beliau mengatakan bahawa potongan ataupun kutipan 
melalui Lembaga Hasil Dalam Negeri akan bermula pada tahun 2012. Saya minta 
penjelasan semula adakah perkara ini disengajakan ataupun ada kenyataan yang 
bercanggah di sini. Terima kasih. 



Tuan Mohd. Firdaus bin Jaafar [Jerai]: Yang Berhormat Menteri. Timbalan Yang di-Pertua [Datuk Ronald Kiandee]: Yang Berhormat Menteri, Yang Berhormat Jerai bangun Yang Berhormat Menteri. Tuan Mohd. Firdaus bin Jaafar [Jerai]: Terima kasih Tuan Yang di-Pertua dan terima kasih Yang Berhormat Menteri. Salah satu isu yang berkaitan dengan PTPTN ini. Seorang pelajar yang tahun akhir ataupun satu subjek lagi kemudian dia accident. Dia cutilah. Kemudian setelah maknanya dia sempat mengambil satu paper itu kemudian dia di charged oleh PTPTN satu penggal. Sepatutnya bukan satu semester. Satu subjek sahaja. Akan tetapi, apabila dia hadiri untuk selesaikan subjek itu, apa yang dia dapat adalah PTPTN charged satu semester RM11,000 kepada dia. Jadi agak bebananlah kepada pelajar ini. Minta pohon jawapan Yang Berhormat Menteri. Dato' Seri Mohamed Khaled bin Nordin: Terima kasih Yang Berhormat Jerai. Kita tahu kes-kes sebegini merupakan pengecualian kepada kebanyakan kes yang dihadapi oleh PTPTN dan dalam banyak perkara kementerian telah menekankan kepada pihak PTPTN supaya dapat menimbangkan sesuatu perkara dengan memberi perhatian kepada isu-isu yang terdapat di perkara itu supaya lebih bertimbang rasa, lebih berperikemanusiaan dan sebagainya. Berasaskan kepada apa Yang Berhormat cakapkan itu sebenarnya tidak ada masalah untuk dikemukakan dan untuk dipertimbangkan dengan sebaik mungkin. Mungkin yang terakhir... Timbalan Yang di-Pertua [Datuk Ronald Kiandee]: Ya. Dato' Seri Mohamed Khaled bin Nordin: Sebab saya banyak lagi. Timbalan Yang di-Pertua [Datuk Ronald Kiandee]: Yang Berhormat Indera Mahkota. Tuan Azan Ismail [Indera Mahkota]: Terima kasih Tuan Yang di-Pertua. Saya cuma hendak mendapatkan pengesahan daripada pihak Yang Berhormat Menteri. Kita diberitahu bahawa berkenaan dengan PTPTN, kita diberitahu berkenaan dengan kelulusan untuk potongan untuk pembayaran PTPTN ini telah pun diberi kuasa atau diminta kerjasama daripada Lembaga Hasil Dalam Negeri dan perkara itu telah dibawa. Cuma saya hendak kepastian adakah pembentangan untuk memasukkan perkara itu telah dipersetujui oleh Dewan ini oleh kerana isu berkenaan dengan kuasa untuk memotong ataupun pengutipan melalui Lembaga Hasil Dalam Negeri memerlukan pindaan dalam Dewan. Saya hendak pengesahan sama ada telah pun diluluskan oleh Dewan ataupun tidak oleh kerana banyak rungutan yang mengatakan kebimbangan dan pihak Lembaga Hasil Dalam Negeri telah pun menjalankan proses ini. Kita bimbang adanya kata rungutan daripada para pelajar terutama yang masih belum mempunyai pekerjaan untuk membolehkan mereka ini dikenakan peraturan ini. Saya hendak minta penjelasan setakat ini. Terima kasih. Dato' Seri Mohamed Khaled bin Nordin: Terima kasih Yang Berhormat Indera Mahkota. Buat ketika ini memang ada pemotongan dilakukan oleh Lembaga Hasil Dalam Negeri tetapi ia berasaskan kepada persetujuan peminjam. Peminjam bersetuju supaya dipotong daripada gajinya dan kalau Yang Berhormat mengikuti kenyataan saya mengenai perkara ini, saya telah nyatakan bahawa kalau pun kita lakukan kaedah kutipan balik melalui pemotongan gaji oleh Lembaga Hasil Dalam Negeri ia hanya boleh bermula dalam tahun 2013. Dia hanya boleh bermula kerana ia terpakai kepada pelajar pengambilan tahun 2010 dan 2011. Dia tidak boleh dikenakan kepada yang lain kerana mesti ada persetujuan dan sudah tentulah kalau ianya menjadi kenyataan kita perlu bawa untuk dipinda ke sini. Jadi buat ketika ini, ini satu cadangan yang memang belum terlaksana kerana memang Lembaga Hasil Dalam Negeri tidak boleh lakukan itu melainkan yang berlaku sekarang hasil daripada persetujuan pihak peminjam. Tuan Azan Ismail [Indera Mahkota]: Terima kasih. Saya tidak bermaksud untuk berdialog tetapi cuma hendak merujuk kepada kenyataan yang dibuat oleh Pengerusi PTPTN di mana beliau mengatakan bahawa potongan ataupun kutipan melalui Lembaga Hasil Dalam Negeri akan bermula pada tahun 2012. Saya minta penjelasan semula adakah perkara ini disengajakan ataupun ada kenyataan yang bercanggah di sini. Terima kasih.